चोर-चोर के शोर से मोहल्ले की नींद हराम
कतरासरोड मटकुरिया स्थित संजय नगर के लोग चोर के भय से रतजगा करने को मजबूर हैं। 15 दिन पूर्व हुई चोरी की घटना के बाद से स्थानीय लोगों की नींद हराम हो गई है। चोरों द्वारा पांच घरों को निशाना बनाने के बाद लोग अब घर से लेकर छतों तक की निगरानी कर रहे हैं। मुहल्लेवालों ने पहले 10 बजे रात से पहरे की व्यवस्था की थी, लेकिन अब 7 बजते ही चोर-चोर का शोर मचना शुरू हो जाता है। लोग एक-दूसरे की छत पर चोर होने की बात करते हैं। यह सिलसिला रातभर चलता रहता है। कामकाजी लोग रात को सो नहीं पाते। स्थानीय लोगों का आरोप है कि पुलिस की गश्ती दल एक बार भी मुहल्ले में नहीं पहुंचती। नतीजतन लोगों का सुख-चैन छिन खत्म हो गया है।
^मोहल्ले के लोगों ने अभी तक इसकी शिकायत नहीं की है। बावजूद पुलिस की पेट्रोलिंग टीम संजय नगर जाएगी। प्रयास होगा की लोगों को परेशानी हो।’’ -अशोककुमार सिंह, थाना प्रभारी बैंक मोड़
स्थानीय लोगों ने सुरक्षा के लिए शुरू की पहरेदारी
चोरोंके आतंक से बचाने के लिए लोगों ने पहरा देने का काम शुरू किया। प्रत्येक घर से एक व्यक्ति पहरा में शामिल होते हैं। बावजूद लोगों की परेशानी कम नहीं हुई है। शाम होते ही चोर का शोर शुरू हो जाता है और चोर को खोजने में पूरी रात गुजर जाती है।
चोरों के आतंक से
मुहल्ले वासी परेशान
दोसप्ताह पूर्व स्थानीय निवासी संतोष कुमार की मां का बक्सा चोर चुरा ले गए थे। बक्सा में कुछ रुपए और कपड़े थे। 21 दिसंबर को तीन-चार घरों को चोरों ने निशाना बनाया था। दीपक सिन्हा के घर से चोर एक हजार रुपए और कुछ जेवरात चुरा लिए थे। अंबिका शर्मा के घर भी चोरों ने चोरी का प्रयास किया था। लेकिन कुछ नहीं मिला। विजय साव के घर से पर्स चुरा ले गए, जिसमें 1250 रुपए थे। इस तरह से आए दिन चोरों के हरकत से मोहल्ले के लोग परेशान हैं। हालांकि चोरी की घटना की लिखित शिकायत पुलिस से नहीं की गई है।
hin_Deva hin_Deva hin_Deva hin_Deva hin_Deva hin_Deva kas_Deva hin_Deva